Magnús Gottfreðsson, yfirlæknir og sérfræðingur í smitsjúkdómum, gagnrýnir séríslenskt litakóðunarkerfi sem stjórnvöld vilja koma á á landamærunum þann 1. júní. Hann hefði viljað að sóttvarnalæknir fengi rýmri heimildir til að skylda fólk í sóttkvíarhús.
Þarna eru bara ákveðnir veikleikar í þessari útfærslu eins og hún blasir við mér. Ég hefði gjarnan viljað sjá aðeins einfaldari og harðari útfærslu, mér er ekki alveg ljóst hvernig þessar tölur eru valdar sem miðað er við, hef ekki séð greiningu á því hvernig þær koma til eða hvort menn hafi keyrt spálíkön sem sýni að þetta séu mörk sem við getum alveg unað við, miðað við svona gríðarlega hátt nýgengi eins og þarna er verið að leggja til.
Þá geti verið flókið í framkvæmd að kanna hvaðan fólk er raunverulega að koma og vegna innbyggðra tafa gefi litakóðunarkerfið ekki alttaf rétta mynd af stöðu faraldursins í hverju landi.
Þannig getur faraldurinn verið í mjög mikilli uppsveiflu í landinu en landið enn grænt á þessum alþjóðlegu mælaborðum.
Magnús hefði viljað að sóttvarnalæknir fengi heimildir til að skikka fleiri í sóttvarnahús, en frumvarp ríkisstjórnarinnar miðar að því að fólk frá ríkjum þar sem nýgengi er yfir þúsund dvelji í slíku úrræði, og sömuleiðis fólk frá ríkjum með nýgengi yfir 750, nema það fái undanþágu. Hann segist hafa áhyggjur af því að stjórnvöld hafi ekki ráðfært sig nóg við vísindamenn við ákvörðunatökuna, engin fordæmi virðist vera fyrir svona sérútfærslu á litakóðunarkerfinu. Mikil samfélagsleg verðmæti séu fólgin í því að varðveita góða stöðu innanlands.
Ég held það sé ólíku saman að jafna þar sem nýgengi er jafnlágt og hefur verið hér á Íslandi upp á síðkastið og stöðunni í þessum löndum þar sem nýgengið er 20 -30 sinnum hærra heldur en ég.
Sérfræðingur í smitsjúkdómum gagnrýnir að stjórnvöld hyggist ekki veita sóttvarnalækni rýmri heimildir til að skikka fólk í sóttvarnahús. Hann sér margt athugavert við fyrirhugað litakóðunarkerfi á landamærunum. 